ત્યારબાદ આંબરડી ખાતે સંમેલનમાં હાજરી આપીને સૌરાષ્ટ્રના તમામ જિલ્લાની ખેડૂતો સાથે બેસીને ચર્ચા કરી, તેમાં અમરેલી જિલ્લામાં રોજ ભૂંડનો જે ત્રાસ છે તેની પીડા વર્ણવી શકાય એમ નથી, ત્યાર બાદ બગસરા ના હાલરીયા ગામે પણ સંમેલન નું આયોજન કરવા માં આવ્યું હતું અને બંને સંમેલનમાં હજારો ખેડૂતો ભેગા થયા હતા, જિલ્લામાં મહિનામાં એકાદ વખત કોઈ પણ ગામની અંદર વન્યપ્રાણીઓ ખેડૂતોના ઢોરનું મારણ કરે છે અને ખેડૂત કઈ પણ કહી શકતો નથી, જો ખેડૂતના ખેતરમાં વન્યપ્રાણી મરેલું હોઈ તો ખેડૂતને સરકારી દફતરમાંથી છુટકારો મેળવતા નેવાના પાણી મોભે ચડાવવા જેવું થાય છે જ્યારે વનવિભાગ દ્વારા ૨૩ સિંહોનો ભોગ લેવાઈ ગયો ત્યારે વનવિભાગની સાથે-સાથે સરકારે પણ પોતાનું મોઢું સીવી લીધું છે, ઓછા વરસાદને લીધે સૌરાષ્ટ્ર ભરમાં ખેડૂતો પોતાનો પાક બચાવવા માટે ફાંફા મારી રહ્યા છે ત્યારે અમરેલી ભાવનગરને દુષ્કાળ ગ્રસ્ત જાહેર કરવામાં આવે અને સરકાર હર એક ચૂંટણી વખતે કલ્સર યોજનાનું નાળિયેર નાખતી આવી છે તે કલ્પસર સૌરાષ્ટ્રને ક્યારે મળશે ?